Odporúčaný rozostup a dávkovanie Mucosolvan Junior pre dieťa s váhou 19,5 kg.
Dobrý deň, chcela by som sa opýtať na odporúčaný rozostup medzi liekmi Mucosolvan Junior a Duphalac (užívaný 2*denne).
Tiež by som mala otázku k dávkovaniu Mucosolvan J. - syn má síce 7r, avšak je nižší a štíhly - 19.5kg, aké dávkovanie teda zvoliť? 
Ďakujem vopred za odpovede.
Dobrý deň,
ďakujeme za Vašu otázku.
Liek Duphalac môže znížiť účinok perorálne užívaných liekov ako následok ich zníženej absorpcie. Z tohto dôvodu sa odporúča podávanie Mucosolvanu junior s časovým odstupom 2-3 hodiny.
Mucosolvan Junior môžete podávať podľa dávkovania určeného k lieku a zároveň Vám odporúčam sa riadiť individuálnou odpoveďou na liečbu. Liek sa môže u detí vo veku 6-12 rokov podávať v dávke 5 ml 2 až 3-krát denne. Pokiaľ však nie sú príznaky ochorenia výrazné, nie je vylúčené ani dávkovanie určené pre mladšie deti, čiže 2,5 ml 3-krát denne.
Prajem pekný zvyšok dňa.
S pozdravom
PharmDr. Veronika Kiabová